**Rikke Toft Nørgård** er associate professor in educational design & technology på Center for Undervisningsudvikling og Digitale Medier, Aarhus Universitet. Hendes arbejde fokuserer på intentionel innovation i undervisning og læring gennem brugen af designtænkning, uddannelsesfilosofi og signaturpædagogik. Hun har for nylig givet keynotes på CHED'17 konferencen i Shanghai med titlen "Teachers as Learning Designers" og #dariahTeach konferencen i Lausanne med "New (infra)structures for the future university". Hendes nyeste publikationer arejder med at udvikle nye former for undervisningsaktiviteter og universitetskonfigurationer der relaterer sig til modus 3 universitetet, bl.a. "Academic citizenship: a call for the placeful university" (Nørgård & Bengtsen, 2016) og "Participatory Academic Communities" (Aaen & Nørgård, 2015).

**Kim Haagen Mathiesen** er nyuddannet kandidat i IT-didaktisk design 2017, hvor han afleverede specialet med titlen ’MOOCs: Fanget i en vidensøkonomi, på vej mod et økologisk universitet’(2017). Hans interesseområde centrerer sig omkring online læring, social læring og samskabende undervisning mellem studerende, underviser og omverdenen. Kim har tidligere udgivet artikelen ’Critical reflection and dialogical learning design: moving MOOCs beyond unidirectional transmission of content’ (2016) i Læring og Medier, samt paperet ’Med MOOCs som case: Studerendes videnskabelige processer og produkter i undervisningsbaserede forskningskollektiver’(2017) til DUN konferencen 2017.